|  |  |
| --- | --- |
|  | **ΠΑΝΕΛΛΗΝΙΑ ΟΜΟΣΠΟΝΔΙΑ ΕΡΓΑΖΟΜΕΝΩΝ ΣΤΟΝ ΕΠΙΣΙΤΙΣΜΟ - ΤΟΥΡΙΣΜΟ****Σόλωνος 87-89, 10679, Τηλ.: (210) 3637767 - 3637756, Fax: (210) 3637456, E-mail: info@poeet.gr****FEDERATION PANHELLENIQUE DES TRAVAILLEURS DE L’ALIMENTATION ET DU TOURISME****PAN-HELLENIC FEDERATION ΟF WORKERS IN FOOD AND TOURISM SECTOR****87 - 89 SOLONOS STR., ATHENS** |
|  |  |  |

**ΔΕΛΤΙΟ ΤΥΠΟΥ**

**24/02/2021**

**ΕΚΔΟΘΗΚΕ ΤΟ ΦΕΚ ΓΙΑ ΤΗ ΧΡΗΜΑΤΟΔΟΤΗΣΗ ΤΩΝ ΕΡΓΑΖΟΜΕΝΩΝ ΧΩΡΙΣ ΔΙΚΑΙΩΜΑ ΥΠΟΧΡΕΩΤΙΚΗΣ ΕΠΑΝΑΠΡΟΣΛΗΨΗΣ (ΕΠΙΣΙΤΙΣΜΟΣ)**

Ο νόμος 4778/2021 πήρε επιτέλους ΦΕΚ: 26 τεύχος Α /19/2/2021 όπου στο άρθρο 43 του εν λόγο νόμου περιγράφεται πως θα δοθεί έκτακτη αποζημίωση στους εργαζόμενους χωρίς δικαίωμα υποχρεωτικής επαναπρόσληψης στο ύψος του επιδόματος ανεργίας(δηλ 400€), για τους μήνες Ιανουάριο και Φεβρουάριο.

Στην τελευταία παράγραφο του άρθρου 43 αναφέρεται πως θα εκδοθεί κοινή υπουργική απόφαση(ΚΥΑ) όπου θα καθορίζονται οι όροι και προϋποθέσεις καθώς και περαιτέρω αναγκαία λεπτομέρεια για την εφαρμογή του παρόντος!

Κάνουμε έκκληση στα συναρμόδια υπουργεία (εργασίας και οικονομικών) να εκδώσουν επιτέλους τις κοινές υπουργικές αποφάσεις ή εγκυκλίους , τόσο για τους εργαζόμενους χωρίς δικαίωμα επαναπρόσληψης όσο και τις παρατάσεις της τακτικής επιδότησης ανεργίας στους δικαιούχους, καθώς ακόμα δυστυχώς 24/2/2021 δεν έχει ξεκινήσει η διαδικασία καταβολής των παρατάσεων όσων έληξε το επίδομα ανεργίας Ιανουάριο και Φεβρουάριο.

Δεν γίνεται τα κατά τόπους καταστήματα του ΟΑΕΔ να δηλώνουν ακόμα άγνοια για την διαδικασία.

**Επιτέλους σταματήστε να παίζετε με την υπομονή μας, η οποία έχει πλέον εξαντληθεί.**

